Abja-Paluoja 25. märts 2025 nr

**Vallavara võõrandamine**

**(Kastani 3d)**

Kinnistu suurusega 3527 m2 aadressil Kastani 3d, Põlde küla, Mulgi vald, Viljandi maakond omamine ei ole Mulgi vallale valitsemise otstarbeks vajalik ning selle muul viisil vallavarana kasutamine ja käsutamine ilma võõrandamiseta ei ole vallale kasulik.

Lähtudes eeltoodust ning võttes aluseks kohaliku omavalitsuse korralduse seaduse § 6 lõike 3 punkti 2, Mulgi Vallavolikogu 20.06.2018 määruse nr 44 „Mulgi vallavara valitsemise kord“ § 31 punktid 1 ja 2 ning § 35

**Mulgi Vallavolikogu o t s u s t a b:**

1. Võõrandada enampakkumise korras Mulgi vallale kuuluv kinnistu suurusega 3527 m2 aadressil Kastani 3d, Põlde küla, Mulgi vald (kinnistu nr 3947439, katastritunnus 48001:001:1369), 100% tootmismaa. Võimalik on liituda kaugküttega ja ampripõhine elektriliitumine.
2. Kinnistu sees asuvale kinnistule Kastani 3b (alajaam) tuleb tagada juurdepääs.
3. Enampakkumine viia läbi elektrooniliselt internetikeskkonnas osta.ee.
4. Kinnistu alghinnaks 8800 (kaheksa tuhat kaheksasada) eurot.
5. Müügilepingu sõlmimisega seotud kulud (notaritasu, riigilõiv jmt) tasub ostja.
6. Otsus jõustub teatavakstegemisest.
7. Otsuse peale võib esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates käesoleva otsuse teatavakstegemisest.

Mati Ilisson

Volikogu esimees